Johannes Pääsukese tõeline elu

"Johannes Pääsukese tõeline elu" on Eesti lavastaja Hardi Volmeri 2019. aastal esilinastunud mängufilm, mis kajastab fiktsionaalselt Pääsukese 1913. aasta filmi- ja fotoretke Setumaale Eesti Rahva Muuseumi korrespondendina. Pääsukest kehastab filmis Ott Sepp, tema assistenti Harri Volterit Märt Avandi. Filmi tootis Kopli Kinokompanii, filmi kestus on 90 minutit. Ametlikud esilinastused toimusid 10. jaanuaril 2019 Tartu Lõunakeskuse Apollo Kinos, 11. jaanuaril 2019 Tallinnas Solarise keskuse Apollo Kinos ning 12. jaanuaril 2019 Värska Kultuurikeskuses. Film kogus 2019. aastal 25 287 kinokülastust ja teenis 129 tuhat eurot kassatulu. Sellega oli see 2019. aastal linastunud Eesti filmide seas 8. kohal. Produtsent – Anneli Ahven Režissöör – Hardi Volmer Stsenarist – Olavi Ruitlane, Hardi Volmer Operaator – Mait Mäekivi Kunstnik – Katrin Sipelgas, Killu Mägi Kostüümikunstnik – Inga Vares Helilooja – Ardo Ran Varres Helirežissöör – Markus Andreas, Tiina Andreas Monteerija – Emeri Abel Ott Sepp – Johannes Pääsuke Märt Avandi – Harri Volter Tõnu Kark – Sergo Ester Kuntu – Nasta Üllar Saaremäe – Kõrtsu Ruudi Merle Jääger – Taarka Ville Hytönen – Armas Otto Väisänen Peeter Raudsepp – Jaan Tõnisson Robert Annus – Karl Menning Ardo Ran Varres – Oskar Kallas Maria Kallaste – Marta Lebedev Tõnu Oja – Papa Lebedev Tanel Jonas – Lebedevi kutsar Carmen Mikiver – Mustlane Aleksandr Okunev – Konduktor Urmas Sepp – Petseri munk Fatme Helge Leevald – Kloostriteenija Milena Salonen – Petseri lõbutüdruk Valentina Kremen – Petseri kõrtsiemand Aleksandr Kutšmetsov – Kõrtsu-Kolla Meelike Kruusamäe – Sohvi Liisa Aibel – Kõrtsiemand Karl-Kristjan Puusepp – Perepoeg Otto Mait Trink – Orava kõrtsiline 1 Heino Kalm – Orava kõrtsiline 2 Erik Ruus – Võõpsu kalur Sergei Tšerkassov – Värska kardavoi Episoodiliselt mängisid filmis ka Jaan Pehk, Ivar Feldmann, Ain Raal, Margus Mikomägi, Marje Metsur, Peeter Volkonski, Anzori Barkalaja jpt. "Ilus film, soovitan kõigile, kel vastupandamatu tung igal põhjusel (ja ka põhjuseta) kaamera rec-nuppu vajutada. Instagram-influencer'itele lausa kohustuslik. Johannes Pääsuke oligi Eesti esimene influencer, lihtsalt sada aastat oma ajast ees," kommenteeris filmi teleajakirjanik Jüri Muttika. [viide?] Kriitik Andrei Liimets on nimetanud filmi mänguliseks teekonnafilmiks ja semukomöödiaks: "Filmiisakest kujutatakse paraja avantüristi-oportunisti-elunautlejana, omamoodi Nipernaadina, kelle süda tuksub järgmise tuuleiili järgi, adumata hetkekski oma tulevast suurt kohta ajaloos." Pääsukese "Retke läbi Setumaa" originaalmaterjali segamist uuega hindas Liimets üheks nutikamatest lahendustest linateose juures. Kokkuvõte kujunes siiski kriitiliseks: "Vaatamata headele karakteritele ja huvipakkuvale ajaloolisele taustale näikse stsenaariumis nappima fookust ja selgust. ... Südame ja hingega tehtud, aga vahendite nappus annab tunda pea igal sammul. Kiirustamise mekk on tugevalt manu tehnilisel teostusel, sest ühtteist jääb kriipima nii helireal kui montaažis. Nii mõnegi stseeni saanuks rohkemate duublite ja parema ettevalmistusega küllap oluliselt ladusamalt lahendada. See kõik vajab aga aega ja raha." Johannes Pääsukese tõeline elu (2019) Eesti Filmi Andmebaas (vaadatud 02.02.2019). "Täispikk tabel | Eesti filmide külastusnumbrid ja kassatulu 2019. aastal" ERR kultuur, 23. jaanuar 2020. Andrei Liimets. Arvustus. Sajanditaguse filmimehe seiklused ERR, 16.01.2019. Johannes Pääsukese tõeline elu (2019), Eesti Filmi Andmebaas Johannes Pääsukese tõeline elu (2019), IMDb Filmi treiler, Youtube/Kopli Kinokompanii, 12. detsember 2018 Kinotreiler, Youtube/Kopli Kinokompanii, 13. jaanuar 2018 Andrei Liimets. Arvustus. Sajanditaguse filmimehe seiklused ERR, 16.01.2019 Mirjam Nutov. Ardo Ran Varres filmist "Johannes Pääsukese tõeline elu": see on traagiline ERR, 11.01.2019 Tõnu Kark filmist "Johannes Pääsukese tõeline elu": Avandi ja Sepp olid väga tõsised poisid ERR, 09.01.2019 Ott Sepp Johannes Pääsukese rollist: ma üritasin välja näha nagu 21-aastane ERR, 31.12.2018 Aurelia Aasa. Hardi Volmeri uus film äratab ellu Eesti esimese filmitegija Postimees, 27. juuli 2017